Naser Khader er på banen igen. Og lad mig med det samme advare: Budskabet i dette blogindlæg er muligvis ikke populært. Men det er vigtigt.

For konservative Khader har kastet sig ud i totalitær sindelagskontrol af en kaliber, der bør få hårene til at rejse sig på alle, som har demokratiet og retssamfundet kært.

Den 25-årige Belal El-Khatib står til at blive dansk statsborger. Han er født her i landet og har boet her hele sit liv. Rent praktisk foregår tildelingen af statsborgerskab på den måde, at der to gange om året vedtages et lovforslag med navnene på alle de nye danske statsborgere.